शिकागोः प्रदर्शनकारियों के एक समूह ने शिकागो में विश्व हिंदू कांग्रेस की कार्यवाही को थोड़ी देर के लिए बाधित किया। प्रदर्शनकारियों ने नारेबाजी करते हुए सम्मेलन में भाग ले रहे धार्मिक नेताओं से भारत सरकार के अल्पसंख्यकों के खिलाफ कथित कदमों का विरोध करने की मांग की। इनमें से दो महिला प्रदर्शनकारियों को शुक्रवार शाम को गिरफ्तार किया गया और स्थानीय पुलिस ने उन पर उत्पाती आचरण करने का आरोप लगाया।